OzLabs/hebrew-wiki-articles huggingface dataset:
בוני מקאלבין האנטר

בוני מקאלבין האנטר (באנגלית: Bonnie McElveen-Hunter; נולדה ב-29 ביוני 1950) היא אשת עסקים ודיפלומטית אמריקאית.

==ביוגרפיה==
האנטר נולדה בקולומביה שבדרום קרוליינה, אמה הייתה מורה ואביה היה טייס בצבא ארצות הברית, בילדותה עברה לגור במספר מקומות ולבסוף סיימה תיכון בנברסקה, ב-1970 נבחרה למיס נברסקה והתמודדה בתחרות מיס ארצות הברית<ref></ref>

היא הלכה ללמוד עיצוב אופנה במכללה לנשים במיזורי אך לבסוף עברה ללימודי שיווק ודיני תאגידים, ב-1972 היא עברה לצפון קרוליינה על מנת לעבוד עבור חבר הקונגרס האמריקאי, ב-1973 ייסדה את הארגון "Pace Communications, Inc", בנוסף היא גם שימשה בצוות ההנהלה של המוזיאון הלאומי של ארצות הברית לנשים באומנות.

ב-2001 מונתה על ידי ג'ורג' ווקר בוש לשגרירת ארצות הברית בפינלנד<ref></ref>, במהלך כהונתה ארגנה את ועידת הפסגה למנהיגות נשים, היא גם קיבלה אות מטעם נשיאת פינלנד טריה הלונן.

==קישורים חיצוניים==

*

== הערות שוליים ==

קטגוריה:דיפלומטים אמריקאים
קטגוריה:נשות עסקים אמריקאיות
קטגוריה:אנשי עסקים אמריקאים
קטגוריה:בוגרות מכללת סטפנס
קטגוריה:שגרירי ארצות הברית בפינלנד
קטגוריה:שגרירות
קטגוריה:זוכות מיס נברסקה ארצות הברית
קטגוריה:משתתפות בתחרות מיס ארצות הברית
קטגוריה:אמריקאיות שנולדו ב-1950
קטגוריה:אמריקאים שנולדו ב-1950
התאחדות היהודים של משתתפי המאבק המזוין נגד הפשיזם

התאחדות היהודים של משתתפי המאבק המזוין נגד הפשיזם (פולנית:Związek Żydów byłych Uczestników Walki Zbrojnej z Faszyzmem) היה ארגון של ותיקי מלחמת העולם השנייה. הוא הוקם בשנת 1947. 

הארגון איחד בפעילותו את כל מרכזי הפעילות היהודית הגדולים בפולין. ראש הארגון היה הרש סמולר. 

ב-1949 כאשר אוחד הארגון עם עוד 10 ארגוני ותיקי מלחמת העולם השנייה דומים ל'ברית הלוחמים למען החופש והדמוקרטיה' (ZBoWiD), הוא הצהיר על 5,000 חברים בארגון.

למרות שנציגי מפלגות שונות היו חברים בו, הארגון נוהל בעיקר על ידי 'מפלגת הפולנים הפולנית' (PPR) ומפלגת הפועלים המאוחדת הפולנית (PZPR). 

בנוסף, לארגון היה נציגים בוועד המרכזי של יהודי פולין.

== בביוגרפיה ==
Grabski A., Żydowski ruch kombatancki w Polsce w latach 1944-1949, Warszawa: „Trio”, 2002, , OCLC 830396961.
קטגוריה:יהדות פולין
קטגוריה:ארגונים פוליטיים יהודיים
קטגוריה:ניצולי השואה באירופה (1945–1956)
קטגוריה:בעקבות השואה
קטגוריה:ותיקי צבא ומלחמה: ארגונים
ליונהארט

ליונהארט (באנגלית: Lionheart) הוא סרט ניגרי באורך מלא מסוגת קומדיה ודרמה. הסרט בוים על ידי ג'נביב נאג'י ונכתב על ידי ג'נביב נאג'י, צ'ני אונווגבנו, אישייה באקו, אמיל גארובה וג'. אובסי. הסרט הוקרן לראשונה בפסטיבל הסרטים הבינלאומי בטורונטו ה-43 שהתקיים בשנת 2018. ב-4 בינואר 2019 הסרט הופץ בכל הפלטפורמות של נטפליקס, ביניהן ישראל. שפות הסרט הן אנגלית ואיגבו, ואורכו כ-95 דקות.

== תקציר העלילה ==
הסרט מספר את סיפורה של אדאזה אוביאגו, אשר מתייגסת לנהל את העסק המשפחתי לצד דודה כאשר אביה, ארנסט אוביאגו נפטר בעקבות בעיות בריאותיות. אדאזה צריכה להוכיח את עצמה בעולם הגברי בשביל להציל את החברה מחובות ענקיים ולא לאבד אותה. 

== השחקנים והדמויות ==
* ג'נביב נאג'י - אדאזה אוביאגו
*אונקם אוו - האלוהים הראשי
*פיט אדוצ'י - ארנסט אוביאגו
*אונייקה אונוונו - אביגיל אוביאגו
*קאנאיו או. קאנאיו - איגווה פסקל
* קל לקיגו 
* ג'מימה אוסונדה 
* סאני מואזו
* צ'יבוזו אזוביק 
* יאקובו מוחמד
* פיטר אוקוי 

== הפקה ==
הסרט הופק על ידי צ'ני אונווגבנו עבור "MPM Premium" בשיתוף עם רשת הבידור. נטפליקס רכשה את זכויות ההפצה של הסרט בעולם ב-7 בספטמבר 2018, יום לפני הצגת הסרט בפסטיבל הסרטים הבינלאומי בטורונטו ה-43. דבר זה הופך את הסרט לסרט הניגרי הראשון שחברת נטפליקס רכשו. ב-4 בינואר 2019 הסרט הופץ בכל הפלטפורמות של נטפליקס. 

== קישורים חיצוניים ==

== הערות שוליים ==

קטגוריה:סרטי 2018
קטגוריה:סרטי דרמה
קטגוריה:סרטים באנגלית
קטגוריה:סרטים ניגריים
קטגוריה:אפריקה: קולנוע
च

הגיית האות च
च היא האות ה-17 והעיצור השישי (אחרי ङ) באלפבית הדוונאגרי. היא אות עיצורית. המקבילה הקרובה ביותר לאות עברית היא צ' עם 
גרש (ch) כבמילה צ'כיה. האות הבאה היא छ.

קטגוריה:אלפבית דוונאגרי
עמק יוטונהיים

עמק יוטנהיים או עמק ג'וטנהיים (באנגלית: Jotunheim Valley) הוא עמק חשוף (שאינו מכוסה קרח) המצוי מזרחית לפסגת וולאק ופסגת אוטגארד, ברכס אסגארד בארץ ויקטוריה שבאנטארקטיקה.

בראשו של העמק מצוי הר סנט פול (הר פאולוס הקדוש).

העמק נמצא בגובה של 1,827 מטרים מעל פני הים.
==היסטוריה==
===מקור השם===
שמו של העמק ניתן לו בשנת 1982 על ידי ועדת השמות האנטארקטית של ניו זילנד, בהתבסס על הצעתו של ג'י. ג'י. סי. קלארידג' (G.G.C. Claridge) חוקר קרקעות במכון המחקר המדעי של ניו זילנד. 

בדומה לאתרים רבים אחרים ברכס אסגארד, השם מתייחס למיתולוגיה הנורדית, יוטנהיים היא ארצם של הענקים במיתולוגיה זו.

==קישורים חיצוניים==
* [https://geonames.usgs.gov/apex/f?p=gnispq:5:0::NO::P5_ANTAR_ID:7669 עמק יוטונהיים] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=113659 עמק יוטונהיים] באתר הגאזט האנטארקטי של ממשלת אוסטרליה
* [https://www.yr.no/place/Antarctica/Other/Jotunheim_Valley/ תחזית מזג אוויר ארוכת טווח מעודכנת עבור עמק יוטונהיים]
** [http://www.yr.no/place/Antarctica/Other/Jotunheim_Valley/hour_by_hour_detailed.html תחזית מזג אוויר שעתית מעודכנת עבור עמק יוטונהיים]
** [https://www.yr.no/place/Antarctica/Other/Jotunheim_Valley/statistics.html סטטיסטיקות מזג אוויר עבור עמק יוטונהיים]

==הערות שוליים==

יוטונהיים
יוטונהיים
זאפה

זאפה היא רשת של מועדונים בישראל, המפעילה 8 אתרים בהם מתקיימות הופעות חיות של אמני במה.

== היסטוריה ==
רשת זאפה הוקמה ב-2004 על ידי רותי הכהן, יוני פיינגולד, ונועם פיינגולד, שלושה אחים במקור מחיפה. הרשת פועלת בארבעה תחומים מרכזיים: לוקיישנים, פסטיבלים והפקות מקור, משרד כרטיסים וחברת אירועים פרטיים ועסקיים.

לרשת מועדוני זאפה לאירועים ובנוסף, מנהלת את כל תחום התרבות של מלון 'אלמא', מלון ומרכז לאומנויות בזכרון יעקב, אחראית למכירת כרטיסי המופעים, שיבוץ המופעים והפסטיבלים.

הרשת מפיקה גם אירועי בידור אחרים שלא באתריה. 

בעלי הרשת הם Cts Eventim Israel , גולן עינת וחברת דלק.

הרשת נקראת על שמו של המלחין, הגיטריסט והזמר האמריקאי פרנק זאפה.

במרץ 2020 במהלך מגפת הקורונה החל לשדר ערוץ קשת 12 הופעות חיות ללא קהל שהועברו בשידור חי ממועדון הזאפה.

== מועדוני זאפה ==
המועדונים הם:
זאפה תל אביב, זאפה הרצליה, זאפה ירושלים, זאפה חיפה, מיני ישראל, זאפא אלמא בזכרון יעקב, כרם ברקן וזאפה אמפי שוני.

מועדון זאפה תל אביב החדש במתחם מידטאון, נפתח באוגוסט 2021 ויכול להכיל במקביל 2 הופעות/ אירועים לכמות קהל של בין 400 ל-1500 איש.

== אופי הפעילות ==
במועדונים מופיעים בעיקר זמרים ומוזיקאים ישראלים, אך גם זמרים ומוזיקאים זרים. במרבית המועדונים הישיבה היא סביב שולחנות, ומתאפשרת אכילה ושתייה במקום החל כשעתיים לפני ההופעה.

==קישורים חיצוניים==

* 
* 

==הערות שוליים==

קטגוריה:ישראל: מועדוני ג'אז ומוזיקה קלה
छ

הגיית האות छ
छ היא האות ה-18 והעיצור השביעי באלפבית הדוונאגרי (אחרי च). האות זהה בצלילה לצ' עם דגש, אך בשונה ממנה, היא עיצור מנושף, כלומר היא מלווית בצליל נשיפה – h ונהגית כ-ch-ha (עם דגש על ה-h).

מקור האות ככל הנראה באות הכתב הבראהמי 20px. על פי אחת ההשערות הכתב הבראהמי מבוסס על הכתב הארמי, והאות שעליה מבוססת छ הוא ק' בגרסתה הארמית 20px.

האות הבאה היא ज.

קטגוריה:אלפבית דוונאגרי
הר סנט פול

הר סנט פול או הר סנט פולז או הר פאולוס הקדוש (באנגלית: Saint Pauls Mountain) הוא הר גבוה בארץ ויקטוריה שבאנטארקטיקה.

ההר ממוקם 3.7 קילומטרים צפונית מזרחית להר ראונד, בצידו הצפוני של קרחון טיילור. 

רכס גבוה מחבר את הר סנט פול עם הר ראונד.

גובהו של ההר 1,876 מטרים מעל פני הים.

==היסטוריה==
===מקור השם===
שמו של ההר ניתן לו על ידי משלחת דיסקברי (אשר חקרה את אנטארקטיקה בין השנים 1901–1904).

==קישורים חיצוניים==
* [https://geonames.usgs.gov/apex/f?p=gnispq:5:::NO::P5_ANTAR_ID:13168 הר סנט פול] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=114297 הר סנט פול] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=12609&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר סנט פול] באתר הגאזט האנטארקטי SCAR של ממשלת אוסטרליה
* [https://adam.antarcticanz.govt.nz/nodes/view/21722 הר סנט פול] באתר הגאזט האנטארקטי של ממשלת ניו זילנד
* [https://geographic.org/geographic_names/antname.php?uni=13168&fid=antgeo_120 תצלום לוויין של אזור ההר]

==הערות שוליים==

סנט פול
קרחון דיק

קרחון דיק (באנגלית: Dick Glacier) הוא קרחון הזורם מערבה בהרי המלכה מוד שבאנטארקטיקה.

הקרחון הוא קרחון יובלי, שאורכו 13 קילומטרים, הזורם מערבה מהר קמפבל ונשפך אל קרחון שקלטון, צפונית לנונאטאק טיילור. 

גובהו של הקרחון 1,366 מטרים מעל פני הים.

==היסטוריה==
===מקור השם===

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שם סגן אלן ל. דיק (Alan L. Dick), חבר בטייסת VX-6 של צי ארצות הברית במהלך מבצע הקפאה עמוקה בשנת 1964.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:3848 קרחון דיק] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=124342 קרחון דיק] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/display_name.cfm?gaz_id=124342 קרחון דיק] באתר הגאזט האנטארקטי SCAR של ממשלת אוסטרליה
* [https://www.adam.antarcticanz.govt.nz/nodes/view/19368 קרחון דיק] באתר הגאזט האנטארקטי של ממשלת ניו זילנד

==הערות שוליים==

דיק
קטגוריה:ארצות הברית באנטארקטיקה
ניר בר-און

ניר בר-און (נולד ב-28 בינואר 1974) הוא קצין בצה"ל במילואים בדרגת אלוף-משנה, מנהל מערך הדיגומים בנתב"ג, שימש כמפקד מרכז בידוד והחלמה במפקדת "אלון". בעבר כיהן כמפקד המרכז לאימון מפקדות בבית-הספר לפיקוד, שליטה ומטה מבצעי, כראש מטה וסגן מפקד עוצבת האש, כמפקד גדוד גפן וכמפקד גדוד נחשון.

== שירות צבאי ==
עם גיוסו לצה"ל באוגוסט 1992, התנדב לחטיבת הצנחנים ושובץ בגדוד 202. בצנחנים עבר מסלול הכשרה כלוחם, קורס מ"כים חי"ר וקורס קציני חי"ר. בתום הקורס שימש כמפקד צוות בבה"ד 1 ולאחר מכן שב לחטיבה כמפקד מחלקה בגדוד. בשנת 1997 שימש כמפקד פלוגה בגדוד 101 והוביל אותה בלחימה בדרום לבנון. בשנת 1999 מונה לקצין המבצעים של עוצבת חירם ולאחר מכן שימש כמפקד פלוגה בבה"ד 1. בשנת 2001 יצא ללימודים אולם בשל האינתיפאדה השנייה נקרא לשוב ולשמש כקצין אג"ם בחטיבת אפרים בשנת 2002. בשנים 2005-2004 שימש בר-און כסמג"ד בסיס האימונים של חטיבת הצנחנים וכסמג"ד גדוד 890. ובשנים 2008-2006 שימש כמפקד גדוד נחשון. בר-און פיקד על הגדוד בפשיטה שתכליתה מעצר מספר פעילי טרור בטולכרם, שבמהלכה נפצע בידו מירי שביצע לעברו אחד המחבלים. בר-און הרג את המחבל והמשיך לפקד על הכוח. כאשר הגיע מח"ט הגזרה, ערן ניב, הסכים להתפנות אולם לאחר זמן קצר ומשקיבל טיפול רפואי שב לשטח לפקד על הגדוד עד גמר הפעולה.

בתפקידו הבא פיקד על גדוד הדס בבה"ד 1 ובשנים 2010-2009 על גדוד גפן
. בשנים 2014-2011 שימש כקצין המבצעים של פיקוד המרכז. בשנת 2014 הועלה לדרגת אל"ם ומונה לסגן וראש מטה עוצבת האש, וכיהן בתפקיד בין היתר במבצע צוק איתן. בשנים 2018-2016 שימש כמפקד המרכז לאימון מפקדות בבית-הספר לפיקוד, שליטה ומטה מבצעי. בסיום תפקידו יצא בר-און לחופשת שחרור. בר-און משמש במילואים כמפקד מרכז בידוד והחלמה במפקדת "אלון"

בר-און, בוגר קורס מנהלי אבטחת תעופה אותו סיים בשנת 2021 לאחר הקורונה.

מאז יוני 2021 תפקד כמנכ"ל פעילות דיגום הקורנה בחברת פמי, וכיום ממנכ"ל את כלל שירותי בריאות הנפש בחברת פמי הניתנים לקופות החולים, למגזר הציבורי ולחברות הביטוח.

לבר-און תואר ראשון במנהל עסקים ומערכות מידע בהצטיינות מטעם המרכז האקדמי רופין ותואר שני במנהל עסקים מטעם אוניברסיטת בן-גוריון. אחיו הגדול הוא תא"ל יצחק בר.

== קישורים חיצוניים ==
* .
* * .

== הערות שוליים ==

קטגוריה:מפקדי גדודים בחטיבת כפיר
קטגוריה:מפקדי גדוד גפן
קטגוריה:אלופי-משנה בצה"ל
קטגוריה:בוגרי התיכון החקלאי ויצו נהלל
קטגוריה:בוגרי המרכז האקדמי רופין
קטגוריה:ישראלים שנולדו ב-1974
קרחון שקלטון (אנטארקטיקה)

קרחון שקלטון (באנגלית: Shackleton Glacier) הוא קרחון גדול באנטארקטיקה.

הקרחון, שאורכו מעל 96 קילומטרים, ורוחבו בין 8 ל-16 קילומטרים.

קרחון פורמן הוא קרחון יובלי שנשפך אל קרחון שקלטון.

הקרחון זורם מרמת הקוטב, בסמוך למאסיב רוברטז, וזורם צפונה דרך הרי המלכה מוד, ונשפך אל מדף הקרח רוס בין הר ספיד וצוקי וולדרון.

==היסטוריה==
===גילוי הקרחון===
הקרחון התגלה על ידי התוכנית האנטארקטית של ארצות הברית (שחקרה את אנטארקטיקה בין השנים 1939–1941).

===מתן השם===
שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שם סר ארנסט שקלטון, חוקר אנטארקטיקה.

== לקריאה נוספת ==

<div class="mw-content-ltr">• Gunter Faure, Teresa M. Mensing, [https://books.google.co.il/books?id=5Xk482GKlQsC&pg=PA167&lpg=PA167&dq=%22Shackleton+Glacier%22&source=bl&ots=PEojqZpeXB&sig=ZMHFSRkAAIqkqzsWBJaDHQfgp7I&hl=en&sa=X&ved=2ahUKEwiU1KqPqsreAhXMKcAKHbjYBCs4HhDoATABegQIBxAB#v=onepage&q=%22Shackleton%20Glacier%22&f=false The Transantarctic Mountains: Rocks, Ice, Meteorites and Water], PP 167, 316-317, 347, 709</div>

<div class="mw-content-ltr">• Fitzgerald, Paul & Baldwin, Suzanne & Miller, Scott & Dingle, Graeme. (1996), [https://www.researchgate.net/publication/255679910_Geologic_and_thermochronologic_studies_along_the_front_of_the_Transantarctic_Mountains_near_the_Shackleton_and_Liv_glaciers Geologic and thermochronologic studies along the front of the Transantarctic Mountains near the Shackleton and Liv glaciers], Antarctic journal of the United States / National Science Foundation. 31. 20-22</div>

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:13620 קרחון שקלטון] באתר הסקר הגאולוגי של ארצות הברית
* [https://www.polartrec.com/expeditions/glacial-history-in-antarctica/journals/2011-01-15 תיאור טיסה לקרחון שקלטון ותצלומי הטיסה]
* [http://www.antarcticglaciers.org/glacial-geology/antarctic-ice-sheet/the-sirius-debate/upper-shackleton-glacier-map-sirius-lr/ תרשים קרחון שקלטון]
* [https://airbornescience.nasa.gov/image/Shackleton_Glacier_upstream_from_the_camp תצלומי הקרחון]

==הערות שוליים==

שקלטון
שקלטון
שקלטון
ज

הגיית האות ज
ज -גַ'ה היא האות ה-19 והעיצור השמיני (אחרי छ) באלפבית הדוונאגרי. היא אות עיצורית. המקבילה הקרובה ביותר לאות עברית היא ג' עם גרש (j) כבמילה ג'באליה.

מקור האות באות הבראהמנית ng, באמצעות האות הגופטית 13px.

האות הבאה היא झ.

קטגוריה:אלפבית דוונאגרי
झ

הגיית האות झ
झ היא האות ה-20 והעיצור התשיעי באלפבית הדוונאגרי (אחרי ज). האות זהה בצלילה לג' עם דגש (j), אך בשונה ממנה, היא עיצור מנושף, כלומר היא מלוות בצליל נשיפה – h ונהגית כ-jha (עם דגש על ה-h).
האות הבאה היא ञ‌.

קטגוריה:אלפבית דוונאגרי
מרק תירס

מרק תירס הוא תבשיל סמיך העשוי מתירס (בדרך כלל תירס מתוק). מרק התירס לרוב היה נפוץ באזורים בעולם בהם הופקה תוצרת תירס, אבל עתה הוא נפוץ ברחבי העולם, בעיקר תודות לתפוצה הנרחבת של גידול תירס. המתכון הבסיסי למרק תירס לרוב מכיל מרק כלשהו כבסיס עם תוספת של תירס ומרכיבים שונים נוספים שמעניקים למרק סגנון ייחודי. החומרים הבסיסיים מהם מכינים מרק תירס בדרך כלל יהיו: תירס (כגרעינים שהופרדו מהקלח), תירס חתוך מן הקלח, מים, חמאה, קמח, ביצים, פלפל שחור ומלח לתיבול, כאשר לרוב המרכיבים ישתנו בהתאם לאזור הגאוגרפי.

== במסורות התרבותיות ==
=== בתרבויות ילידי אמריקה ===
מאחר שתירס היה בעבר היבול המרכזי בשבטים אינדיאנים רבים, מרק התירס הפך למזון עיקרי בתזונה של האינדיאנים. מ.ר. הרינגטון דיווח בשנת 1908 כי מרק תירס היה המזון הפופולרי ביותר בקרב האינדיאנים (Seneca) שחיו באזור אגם אונטריו. הוא גם הצהיר, "רק לעיתים רחוקות יכולת לפגוש אינדיאני, פגאני או נוצרי, ולא משנה באילו נסיבות [...] בלי קומקום של מרק תירס חמים ומלוחים, כדי לבדר את הקהל".

בקרב קהילות שונות באמריקה מרק התירס נחשב למאכל מסורתי בכל אירועי הקהילה, כמו חתונות, ימי הולדת, חגים, אירועי ספורט, וגם באירועים דתיים, בהם מתואר כיצד הנוכחים מקבלים מרק מלוא-המצקת, בכל פעם שהקומקום עובר במעגל בין הסובבים. באירועים אלו, על פי המסורת, מיקום המרק נושא שלט בו כתוב "מרק תירס היום", ושלט זה נמצא גם באופן יומיומי לצד ביתן של המשפחות המתפרנסות ממכירת מרק תירס.

באותן הקהילות הכנת מרק התירס מתוארת כאירוע משפחתי ממש: תחילה ממיינים הילדים את התירס ומכינים אותו לתהליך, ולאחר מכן ההורים עוסקים בתהליך הבישול שסביב קדירת המים הרותחים.

מרק התירס משמש במשך דורות רבים כמאכל המסורתי של תרבויות ילידי אמריקה, אולם במאות השנים האחרונות, עם הגעתם של מתיישבים ומהגרים מאירופה ואסיה לאמריקה, החלו גם קהילות נוספות שקמו באמריקה, כמו קהילת האמיש, לייחס לעצמן את מרק התירס במאכל מסורתי משל עצמן.

=== בתרבויות נוספות ===
לאחר גילוי אמריקה, הופץ בהדרגה התירס ברחבי העולם, ובמאות השנים האחרונות הפך מרק התירס למאכל מסורתי במקומות שונים ברחבי העולם.

מרק התירס נחשב למאכל מסורתי באזורים נרחבים סביב הים השחור, כמו טורקיה וגאורגיה. באזורים מסוימים במזרח טורקיה נפוצה מנה מסורתית של "מרק תירס סדוק" (Yarma mısır çorbası), שהפכה בתקופות מסוימות לאחת המנות הנפוצות ביותר של אזור טרבזון ומזרח הים השחור, זאת מכיוון שתירס היה אחד המצרכים הבסיסיים באזורים אלו למשך זמן ממושך. מסיבות דומות מרק תירס הוא מאפיין מובהק גם של המטבח הגאורגי המסורתי, לצד מאכלי תירס נוספים, כמו לחם תירס עבה.

בדרום מזרח אסיה נפוצה גרסה של מרק תירס סרטנים , אשר נפוצה באזורים נרחבים כדרום-סין, טאיוואן, מלזיה, אינדונזיה, הפיליפינים, תאילנד ווייטנאם. עם תפוצתו של המטבח הסיני ברחבי העולם בעשורים האחרונים, הפכה המנה למזוהה במערב עם המטבח הסיני.

== סגנונות ==
מרק תירס מוקרם ב[[ארצות הברית]]
יש מספר סוגים של מרקים אשר המרכיב העיקרי שלהם הוא תירס.
* מרק תירס קרמי וגם מרק תירס מוקרם
* מרק תירס מתוק
* מרק תירס סרטנים
* מרק סיני מתירס מתוק (נקרא: yumigeng או sumigeng)
* מרק תירס מיובש (הודי)
* מרק תירס מקסיקני
* מרק תירס בסגנון טיבטי (נקרא Ashom Tang)
*מרק תירס סדוק (Yarma mısır çorbası)

== ראו גם ==
* לחם תירס

==קישורים חיצוניים==

* 
* [http://www.jpress.nli.org.il/Olive/APA/NLI_heb/SharedView.Article.aspx?href=HZH%2F1941%2F08%2F13&id=Ar00304&sk=C2150C4C מתכון להכנת מרק תירס משנת 1949], עיתון הצפה, 13 באוגוסט 1949

== הערות שוליים ==

קטגוריה:מאכלי תירס
קטגוריה:המטבח האמריקאי
תירס
משל הפרוש והמוכס

הפרוש והמוכס, פרסקו בסגנון ה[[בארוק בבזיליקה מנזר אוטבוירן]]
משל הפרוש והמוכס (או משל הפרוש וגובה המס) הוא אחד ממשלי ישו המופיע בבשורת לוקס י"ח 9–14 (ראה להלן). הפרוש, מלא בחשיבות והצדקה עצמית, משווה את מעלותיו שלו עם אלה של המוכס המתפלל על ידו ואשר מבקש בענווה רחמי שמים על עצמו. 

משל זה ממחיש את הצורך להתפלל בענווה לפני הקדוש ברוך הוא. הוא מופיע מיד לאחר משל שופט העוולה, אשר גם הוא מתייחס לנושא התפילה.

בכנסייה האורתודוקסית המזרחית, "יום ראשון של "הפרוש המוכס" מנציח בתוכנו את המשל ומתחיל את שלושת השבועות של צום הארבעים (המזכיר במידה מסוימת את תקופת הסליחות ביהדות שבה קיימת בחינה עצמית ותשובה).

== סיפור המשל ==
המשל הוא כדלקמן:

== הקשר ופרשנות ==
בברית החדשה מסופר לעיתים קרובות על דבקותם הדקדקנית של הפרושים בתורה. הפרוש המתואר במשל כמחמיר מעבר לנדרש (בגדר של "הידור מצווה"), נוהג לצום לעיתים קרובות יותר מהמקובל, נותן מעשר על כל מה שהוא מקבל, גם במקרים בהם אין דרישה כזאת במסגרת מצוות התורה. הוא משוכנע ב"דתיות" שלו, הוא אינו מבקש דבר מאלוהים, ולכן גם לא מקבל דבר.
קטע מחלון ויטראז' המבטא ,את המשל, בכנסיית יאנסקרק (גאודה-הולנד)]]מאידך המוכסים היו יהודים שרוב העם בז להם משום ששיתפו פעולה עם השלטון הרומי (האימפריה הרומית). והם היו מוכרים כגובי אגרות או מיסים, אשר בדרך כלל כונו מוכסים או גובי המס. אף שהתייחסו אליהם בבוז בקרב הפרושים, המשל אינו מגנה את המוכס על עיסוקו (ראו לוקס ג' 12–13: <small>12</small> וַיָּבֹאוּ גַם־מוֹכְסִים לְהִטָּבֵל וַיֹּאמְרוּ אֵלָיו רַבִּי מַה־נַּעֲשֶׂה׃ <small>13</small> וַיֹּאמֶר אֲלֵיהֶם אַל־תִּגְבּוּ יוֹתֵר מֵחָקְכֶם׃), אלא מתאר את המוכס כמי "שמשפיל את עצמו לפני הקדוש ברוך הוא, מתוודה על חטאיו ומכיר בצורך שלו בריצוי ובכפרה". הוא עומד בענווה לפני אלוהים, משום כך המוכס מקבל את החסד והריצוי אשר ביקש בתפילה.

== הנצחה בנצרות ==
בכנסייה האורתודוקסית, קוראים את המשל כחלק מתקופת ההכנה המובילה ל"צום הגדול" (הנערך בנצרות לפני חג הפסחא). הוא מספק דוגמה למידת הענווה שיש לנהוג בה בתקופת צום הארבעים. יום ראשון של הפרוש והמוכס מתחיל את תקופת שלושת השבועות שלפני צום הארבעים ואת השימוש הראשון בפיוט טריודיון (Triodion) (אף על פי שיום ראשון בשבוע שלאחר מכן אינו כלול בצום). ביום ראשון זה נכלל המזמור בהשראת המשל:

<small>הבה ננוס מגאוות הפרוש!</small>

<small>ונלמד ענווה מדמעות המוכס!</small>

<small>הבה נזעק לפודנו,</small>

<small>רחם עלינו,</small>

<small>הרחמן האחד ויחיד!</small>

הסופר והמטיף האנגלי ג'ון באניין כתב ספר על המשל בשנת 1685.

== תיאורים באמנות ==
המשל תואר במגוון רחב של יצירות אמנות דתיות, באופן משמעותי במיוחד באיקונוגרפיה של הכנסייה האורתודוקסית. קיימות יצירות אומנות על המשל על ידי אמנים כגון ג'יימס טיסו, ג'ון אוורט מיליי, הנס הולביין הצעיר, גוסטב דורה.

== ראו גם ==
*ישו
*הברית החדשה
*בשורת לוקס
*משלי ישו

== לקריאה נוספת ==
* Demotses, Andrew. "The Publican and the Pharisee", Greek Orthodox Archdiocese of America

== קישורים חיצוניים ==

* [http://www.biblical-art.com/biblicalsubject.asp?id_biblicalsubject=737&pagenum=1 אומנות מקראית WWW: ה]פרוש והמוכס

== הערות שוליים ==

קטגוריה:משלים בנצרות
קטגוריה:ישו
קטגוריה:הברית החדשה
גן הזיכרון שדות פלנדריה

גן הזיכרון שדות פלנדריה (באנגלית: Flanders Fields Memorial Garden) הוא אנדרטה למשתתפי מלחמת העולם הראשונה ולנופליה בלונדון, בירת בריטניה. הגן ממוקם בסמוך לקפלת הגארדס, המשמשת כבית התפילה של אוגדת משק הבית (Household Division), היא אוגדת משמר המלכה. הקפלה והגן שוכנים בתחומי קסרקטיני ולינגטון, בצמוד לפארק סנט ג'יימס ובקרבת ארמון בקינגהאם.
== מבנה ==
הגן צמוד לכותלה של אכסדרה בקפלה המוקדשת לזכר חיילי האוגדה שנפלו במלחמת העולם השנייה. במרכז הגן מצויה ערוגה עגולה המוקפת בטבעת אבן. צורתה רומזת לפתח העגול הממוקם בתקרת אנדרטת איפר בבלגיה. הערוגה מולאה בעפר שהובא מפלנדריה שבבלגיה, שם נפלו במהלך המלחמה מאות אלפי חיילים של האימפריה הבריטית, וביניהם גם חיילים מאוגדת משק הבית. בגן ניטעו מיני עצים האופייניים לפלנדריה. על גבי טבעת האבן של הערוגה נחרתו מילות השיר בשדות פלנדריה, שיר הזיכרון הידוע ביותר של המלחמה, שנכתב על ידי הרופא הצבאי הקנדי ג'ון מק'קרי. במקום הוצב גם ספסל שנבנה מאבן שנחצבה בפלאנדריה. על גבי גדר אבן מול הגן נקבעו סמלי שבעת הרגימנטים המרכיבים את אוגדת משק הבית.

העפר הממלא את הערוגה נאסף על ידי תלמידי בתי ספר בריטים ובלגים מאדמת 70 בתי קברות צבאיים של האימפריה הבריטית בפלאנדריה. שקים ובהם העפר הובאו לאנדרטת איפר ביום שביתת הנשק, 11 בנובמבר 2013, בטקס במעמד הנסיך פיליפ, דוכס אדינבורו ולורן, נסיך בלגיה. משם הועברו השקים בדרך הים לבריטניה והובאו ללונדון. הבאת העפר סימלה את שיבת הנופלים לארצם.

הגן תוכנן על ידי האדריכל הבלגי פיט בלנקרט (Piet Blanckaert) כמתנה מבלגיה לבריטניה. 

הוא נחנך בטקס ב-6 בנובמבר 2014, לקראת יום הזיכרון של בריטניה באותה שנה, שנת המאה לפרוץ מלחמת העולם הראשונה. הגן נחנך על ידי אליזבת השנייה, מלכת הממלכה המאוחדת ופיליפ, מלך הבלגים. 

בשנת 2017 נחנכה אנדרטה בעלת אותו שם באנדרטת המלחמה של אוסטרליה בעיר קנברה.

==קישורים חיצוניים==

* 
* [https://www.householddivision.org.uk/guards-chapel-about הגן], באתר אוגדת משק הבית
* [https://www.gov.uk/government/news/flanders-fields-memorial-garden-opens ידיעה על חנוכת הגן], באתר ממשלת בריטניה
* [https://www.bbc.com/news/uk-29929463 ידיעה על חנוכת הגן], באתר חדשות ה-BBC
* [https://www.itv.com/news/london/update/2013-11-29/flanders-field-soil-arrives-for-new-london-war-memorial/ ידיעה על הבאת העפר לגן מבלגיה לבריטניה] באתר ITV

פלנדריה
קטגוריה:וסטמינסטר: אנדרטאות
פלנדריה
קטגוריה:לונדון: פארקים
קטגוריה:2014 בממלכה המאוחדת
פסגת בול

פסגת בול (באנגלית: Ball Peak) היא הר ברכס אסגארד, בארץ ויקטוריה שבאנטארקטיקה.

גובהה של הפסגה 1,700 מטרים מעל פני הים.

הפסגה נמצאת בראשו של קרחון לופטוס, 1.3 קילומטרים דרומית מערבית להר מקלנן, בסמוך להר הול ולפסגת האריס.

==היסטוריה==
===מקור השם===
שמה של הפסגה ניתן לה על ידי הוועד הגאוגרפי של ניו זילנד בשנת 1998. 

הפסגה נקראת על שם גרי בול, מורה דרך של מחלקת החקר האנטארקטית של ניו זילנד, ומדריך לכישורי הישרדות בבסיס סקוט בין השנים 1976–1977.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:17628 פסגת בול] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=112719 פסגת בול] באתר הגאזט האנטארקטי של ממשלת אוסטרליה
* [https://adam.antarcticanz.govt.nz/nodes/view/18682 פסגת בול] באתר הגאזט האנטארקטי של ממשלת ניו זילנד
* [https://peakvisor.com/peak/ball-peak.html תרשים הנוף הנשקף מפסגת בול] באתר peakvisor
* [https://geographic.org/geographic_names/antname.php?uni=17628&fid=antgeo_127 תצלום לוויין של אזור פסגת בול]
* [https://www.yr.no/place/Antarctica/Other/Ball_Peak/ תחזית מזג אוויר עדכנית עבור פסגת בול]
** [https://www.yr.no/place/Antarctica/Other/Ball_Peak/statistics.html סטטיסטיקות מזג אוויר עבור פסגת בול]

==הערות שוליים==

בול
If It's Over

"If It's Over" (בעברית: אם זה נגמר) הוא סינגל של הזמרת-יוצרת מריה קארי מתוך אלבום ההופעה החיה שלה MTV Unplugged, ומאלבומה השני Emotions. השיר אומנם הופיע במקור באלבומה השני אך הוא גם נכנס לאלבום ההופעה החיה בגרסת הופעה חיה שלה ויצא כסינגל ממנו ב-28 באוגוסט 1992.

השיר הגיע למקום השמונים במצעד השירים שבהולנד.

== רקע כתיבה והקלטה ==
השיר נכתב והופק על ידי קארי עצמה והזמרת קרול קינג אם כי גרסת ההופעה החיה אשר מופיעה באלבום ההופעות החיות הופקה על ידי קארי ווולטר אפאנאסייף. מבחינה לירית השיר מדבר על מערכת יחסים שהולכת ודועכת, ויש ספקות לגבי ההמשך שלה.

באחד מההופעות של קארי עם השיר "Vision of Love" צפתה בה הזמרת קרול קינג וגילתה בה עניין. תחילה קינג הציעה לה לבצע גרסת כיסוי לשיר "" של אריתה פרנקלין אך קארי סירבה. למרות סירובה של קארי קרול קינג הייתה נחושה לעבוד עם קארי והיא טסה לניו יורק על מנת לעבוד עם קארי על שיר מקורי. במהלך עבודה משותפת שלה עם קארי נולד הרעיון לכתוב את "If It's Over". על העבודה המשותפת של הנשים קינג אמרה: "אני אוהבת את הקול שלה, היא מאוד אקספרסיבית, היא נותנת הרבה משמעות למה שהיא שרה".

בעקבות יציאת אלבום ההופעות החיות שלה MTV Unplugged, קארי ביצעה את השיר במסגרת ההופעה החיה שלה בחסות MTV ולאחר מכן הוציאה אותו כסינגל תחת הגרסה הזו. הגרסה החיה לא כוללת את הבית השני והפזמון, מאחר שרוב שירי המופע קיבלו גרסה מקוצרת יותר מגרסתם המקורית. השיר יצא במספר מדינות מצומצם בלבד ולא יצא לו קליפ רשמי. על מנת לקדם את השיר ביצעה אותו בטקס פרסי הגראמי ובתוכנית SNL.

== ביקורות ==
השיר זכה לביקורות חיוביות ומעורבות כאחד.<ref></ref><ref></ref><ref></ref><ref></ref><ref></ref>

== מיקומי שיא ==

==קישורים חיצוניים==

==הערות שוליים==

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:בלדות משנות ה-1990
קטגוריה:סינגלים מאלבומי MTV Unplugged
קטגוריה:סינגלים בהוצאת קולומביה רקורדס
ז'אנג ג'יקה

ז'אנג ג'יקה (בבסינית: 张继科; בפין-יין: Zhāng Jìkē; נולד ב-16 בפברואר 1988) הוא שחקן טניס שולחן סיני. הוא מדורג במקום ה-69 בעולם (נכון לנובמבר 2018) על ידי פדרציית טניס השולחן הבינלאומית (ITTF).

ג'יקה נולד במחוז צ'ינגדאו. אביו היה מאמן טניס שולחן. הוא קרוי על שם שחקן הכדורגל הברזילאי זיקו.לפי אביו, ג'יקה שיחק לראשונה טניס שולחן בגיל 4.

באוקטובר 2014 שיחק ז'אנק ג'יקה נגד מא לונג במסגרת טורניר דיסלדורף וניצח בגמר, לאחר הניצחון ג'יקה התפרע רבות, שבר שני שלטי פרסומת, הוריד את חולצתו ומסר אותה לקהל (דבר אשר לא נהוג בטניס שולחן). התאחדות טניס השולחן העולמית הענישה אותו בחומרה, כשהחליטה שהוא לא יקבל את פרס הזכייה שלו בטורניר בסך 28 אלף לירה שטרלינג - כ-170 אלף שקל. לאחר המשחק אמר ג'יקה: 

==קישורים חיצוניים==

== הערות שוליים ==

קטגוריה:שחקני טניס שולחן סינים
קטגוריה:אלופים אולימפיים: טניס שולחן
קטגוריה:שחקני טניס שולחן באולימפיאדת לונדון (2012)
קטגוריה:אלופים אולימפיים סינים
קטגוריה:מתחרי המירוץ למיליון
קטגוריה:סינים שנולדו ב-1988
החבר'ה מהלשכה

החבר'ה מהלשכה (באנגלית: The Job Lot) הוא סיטקום בריטי. הסדרה הוזמנה בעקבות פיילוט מוצלח שכתבו קלייר דאונס, סטיוארט ליין ואיאן ג'רוויס. שידור הבכורה היה ב-29 באפריל 2013 בערוץ ITV. בעונה השנייה שודרה הסדרה בערוץ ITV2.

באוקטובר 2015 החלה העונה השלישית והאחרונה של הסדרה בערוץ ITV2.

בדצמבר 2016 אישר ראסל טובי שלא תופק עונה רביעית לסדרה.

==צוות השחקנים==
{| class="wikitable"
|-
! דמות !! שחקן !! הופעה ראשונה !! משך הופעה !! מספר פרקים
|-
| קארל || ראסל טובי || 29 באפריל 2013 || 2013−15 || 18
|-
| טריש || שרה הדלנד || 29 באפריל 2013 || 2013−15 || 18
|-
| אנג'לה || ג'ו אנרייט || 29 באפריל 2013 || 2013−15 || 18
|-
| ג'נט || אנג'לה קורן || 29 באפריל 2013 || 2013−15 || 18
|-
| פול || מרטין מרקז || 29 באפריל 2013 || 2013−15 || 18
|-
| גרהם || טוני מודסלי || 29 באפריל 2013 || 2013−14 || 12
|-
| בריוני || סופי מקשירה || 29 באפריל 2013 || 2013−15 || 10
|-
| דניאל || טמלה קארי || 29 באפריל 2013 || 2013 || 6
|-
| ג'ורג' || אדיל אקטר || 6 במאי 2013 || 2013−14 || 11
|-
| נטלי || לורה אייקמן || 24 בספטמבר 2014 || 2014−15 || 12
|-
| אש || ניק מוחמד || 13 באוקטובר 2015 || 2015 || 5
|-
|}

;שחקנים אורחים
* שון פרטווי (עונה 1)
* קית' דאפי (עונה 2)
* מירה סיאל (עונה 2)
* מארק בנטון (עונה 2)
* רוזי קאוואלירו (עונה 2)
* ג'ון תומסון (עונה 3)
* ויל מלור (עונה 3)
* סופי סטנטון (עונה 3)
* מורין ליפמן (עונה 3)
* כריסטיאן ויט (עונה 3)

==קישורים חיצוניים==

* [https://www.comedy.co.uk/tv/the_job_lot/ "החבר'ה מהלשכה"] באתר British Comedy Guide
* [http://www.tv.com/shows/the-job-lot/ "החבר'ה מהלשכה"] באתר TV.com

==הערות שוליים==

קטגוריה:קומדיות מצבים בריטיות
קטגוריה:סדרות טלוויזיה בריטיות שעלו לשידור בשנות ה-2010
רנה טרבלסי

רנה (רוני) טרבלסי הוא איש עסקים יהודי-תוניסאי שכיהן כשר התיירות ושר התחבורה בממשלת תוניסיה.

==קורות חיים==
רנה הוא בנו של פרז טרבלסי מראשי הקהילה היהודית בתוניסיה. הבעלים של חברת התיירות "רויאל פירס" היושבת בפריז, צרפת ומתמחה בחבילות נופש למדינות צפון אפריקה. בנובמבר 2018 מונה על ידי ראש ממשלת תוניסיה, יוסף א-שאהד, לתפקיד שר התיירות במדינה. מינויו נתקל בהתנגדויות למינוי "פרו ציוני" לתפקיד מצד אחד ולתמיכה מצד גורמים בענף התיירות שהודו על מינוי שר בעל רקע מקצועי בתחום. למרות המחאות מינויו אושר בפרלמנט ברוב של 125 תומכים מול 27 מתנגדים.בנובמבר 2019 מונה לתפקיד שר התחבורה הזמני. 

בינואר 2020, ראש הממשלה הנכנס, חביב ג'מלי, ביקש להשאיר את טרבלסי בתפקידו אך לא הצליח להשיג את תמיכת נציגי אספת העם. במקומו נכנס לתפקיד מוחמד עלי טואמי.

== קישורים חיצוניים ==
* 

==הערות שוליים==

קטגוריה:אנשי עסקים יהודים תוניסאים
קטגוריה:שרי תיירות
קטגוריה:פוליטיקאים יהודים תוניסאים
קטגוריה:ילידי 1962
LSASS

שירותי מערכת משניים של רשות האבטחה המקומית (באנגלית: Local Security Authority Subsystem Service או LSASS) הוא תהליך במערכות הפעלה חלונות מבית מיקרוסופט האחראי על היבטי אבטחה רבים. ביניהם אימות משתמשים בעת התחברות, שינוי סיסמאות, יצירת Access Tokens ועוד. בנוסף הוא גם התהליך שמייצר את ה-Security logs ל-Event Viewer.

עוד תפקיד של התהליך הוא שמירת פרטי הזדהות של משתמשים (דומיינים) בשביל לאפשר את עיקרון ההתחברות היחידות SSO (Single Sign ON), כדי שלא נצטרך להקיש שם משתמש וסיסמה מחדש בכל פעם שנרצה לגשת למשאב בדומיין.

השירות מבצע אימות משתמש מול המתחברים אל תחנת הקצה או השרת, מטפל בשינוי סיסמה, יוצר אסימוני גישה ומתעד אירועים ביומן האבטחה.

סיום מאולץ של תהליך זה יגרום לאיבוד האימות מול משתמש המחובר ויגרום להפעלה מחדש של המערכת.

קובץ lsass.exe הנמצא בנתיב הבא: <code>WINDIR%/system32/lsass.exe%</code> הוא קובץ מערכת חיוני וככזה הוא מהווה מטרה פופולרית בפני תוקפים פוטנציאלים. תולעת Sasser, שהדביקה מיליוני מחשבים בעולם בין 2004-2005, הפיצה את עצמה ברשת באמצעות ניצול גלישת חוצץ שהיתה קיימת אז ב-LSASS בחלונות 2000 וחלונות XP, ומכאן שמה.

במידה ותהליך lsass מופיע יותר מפעם אחת במנהל המשימות ואינו רץ מספריית המקור, משמעות הדבר היא שמדובר בווירוס, תוכנת ריגול או סוס טרויאני.

== ראו גם ==

* Syskey
*Kerberos
* מנהל חשבונות האבטחה
*מנהל המשימות

== קישורים חיצוניים ==
* [https://support.microsoft.com מרכז העזרה והתמיכה של מיקרוסופט] 
* [https://docs.microsoft.com/he-il/windows/desktop/SecAuthN/lsa-authentication מידע אודות הזדהות LSA] 
*[http://www.errorboss.com/exe-files/lsass-exe/ הדרך הטובה ביותר להסרת וירוס lsass.exe] 

קטגוריה:אבטחת מחשבים
קטגוריה:רכיבי Windows
ट

הגיית האות ट
ट- טָ'ה היא האות ה-22 והעיצור ה-11 (לאחר ञ‌) באלפבית הדוונאגרי. אות זו נהגית ברוב השפות המשתמשות בכתב זה, כעיצור מכתשי, סותם, אטום כפוף (/ʈ/), כלומר כעין ט' כפופה (ʈa). 

מקור האות באות הבראהמנית ng, באמצעות האות הגופטית 13px.

האות הבאה היא ठ.

קטגוריה:אלפבית דוונאגרי
אוולוקיטשוורה

ציור של אוולוקיטשוורה על [[פפירוס בסנסקריט מהמאה השתים עשרה]]
אַוַולוֹקיטֶשוַורַה (Avalokiteśvara) (בסנסקריט: अवलोकितेश्वर) הוא דמות בודהיסטווה מיתולוגית בזרם המהאיאנה בבודהיזם הנחשבת התגלמות של חמלה. הדמות מכונה בטיבטית צֶ'נְרֶזיג, ובסין קיבלה את השם גוּאַן יִן (מילולית: "זו שמאזינה לבכי העולם") והפכה לדמות נשית. משם הדמות הגרה ליפן וקיבלה את השם קאנוֹן.

חשיבות מיוחדת נודעת לדמות בבודהיזם הטיבטי, בו הוא נחשב לפטרון של טיבט והדלאי לאמה נחשב לגלגולו.

==היסטוריה==
אוולוקיטשוורה מוזכר בסוטרות מהאיאניסטיות רבות, בהן סוטרת הלוטוס וסוטרת הלב, שבה מתוארת שיחה של אוולוקיטשוורה ושאריפוטרה (מבכירי תלמידיו של גאוטמה הבודהה), העוסקת בטבעה של המציאות ובטבעו של תרגול הדהרמה. על פי פרק 25 בסוטרת הלוטוס (המוקדשת לו), כל מי שימצא בעת בצרה ויאמר את שמו של אוולוקיטשוורה או את המנטרה שלו יינצל מיד.

במסורות הבודהיסטיות קיימות הופעות שונות של אוולוקיטשוורה והמפורסמת שבהן היא הדמות בעלת אלף הידיים ואחד עשר הראשים המבוססת על האגדה. האגדה מספרת כי הבודהיסטווה אוולוקיטשוורה נדר שלא ינוח עד שיגרום לכל היצורים החיים לצאת ממעגל הסמסרה ולהגיע לנירוואנה. לאחר מאמץ רב, הוא מבין כי עדיין נשארו יצורים רבים שלא נגאלו, ואז מתפצל ראשו לאחת עשרה חתיכות. הבודהה אמיטאבהה נותן לו אחד עשר ראשים כדי שיוכל לשמוע את זעקות היצורים הסובלים. במהלך שמיעת הזעקות, הוא שולח את ידיו בניסיון להגיע ליצורים הזועקים ולסייע להם, מה שגורם לשתי ידיו להתנפץ לרסיסים. אמיטאבהה מציל אותו ונותן לו אלף ידיים כדי שיוכל להושיטן להמוני היצורים הסובלים.
פסל של אוולוקיטשוורה בעל אלף הידיים ואחד עשר הראשים

קיימות הופעות נוספות של הבודהיסטווה ביניהן ניתן למצוא את הדמות בעלת ארבע הידיים כאשר שתיים מהן אוחזות בחפץ משאלות סמוך לליבה, השלישית אוחזת מחרוזת והרביעית את פרח הרחמים. בסין, קוריאה ווייטנאם, מציגים את הדמות כנשית. המשותף לכל ההופעות הוא עור האייל הנמצא על כתף שמאל של הדמות.

==המנטרה של אוולוקיטשוורה==

המנטרה אוֹם מַאנִי פַּאדְמֶה הוּם, אחת מהמנטרות המפורסמות ביותר, נחשבת למנטרה של אוולוקיטשוורה. קיימות משמעויות ותרגומים רבים למנטרה זו, אך ניתן לומר כי המשמעות הכללית שלה היא התייחסות חיובית או מכבדת ל"אבן הטובה שבלוטוס", כלומר לאיחוד בין החכמה התרגול והחמלה.
שש ההברות של המנטרה אום מאני פמה הונג בכתב הטיבטי

==במהאיאנה==
בזרם המהאיאנה נחשב אוולוקיטשוורה להתגלמות החמלה ללא תנאים. בנוסף, יש התייחסות לתורותיו ולתרגול שלימד.

==בווג'ריאנה ובבודהיזם הטיבטי==
בווג'ריאנה ובבודהיזם הטיבטי בפרט, יש חשיבות רבה לאוולוקיטשוורה המכונה בטיבט צֶ'נְרֶזִיג. חלק משמעותי בתרגול, סובב סביב הדמות, וכן סביב המנטרה שלו הנהגית בטיבטית כאוֹם מַאנִי פֵּמֶה הוּנג.

הדלאי לאמה, מנהיג הבודהיזם הטיבטי, ובעבר מנהיגה העליון של טיבט, נחשב לגלגולו ולהתגלות הגשמית של אוולוקיטשוורה.

==קישורים חיצוניים==

* 
* 

==הערות שוליים==

*
קטגוריה:בודהיזם
קטגוריה:בודהיזם: מהאיאנה
קטגוריה:דלאי לאמה
אוניברסליזם (תאולוגיה)

הכנסייה הממוריאלית הלאומית האוניברסליסטית בככר דופונט בצפון-מערב וושינגטון די.סי
אוניברסליזם (נצרות) (באנגלית: Universalism) הוא זרם בדת הנוצרית המבוסס על - (מיוונית - ἀποκατάστασις) הגאולה הסופית האוניברסלית - של כל בני האדם - מאמינים ולא מאמינים-, ההתפייסות הכללית בינם לאלוהים ושיבת היקום כמו בראשונה - בניגוד לדוקטרינת הגיהנום והעונש הנצחי.
הנוצרים האוניברסליסטים סבורים שזו הייתה האמונה הרווחת בנצרות המוקדמת מלפני המאה השישית.
המושג "אוניברסליזם נוצרי" הונהג לראשונה בשנות ה-1820 על ידי ראסל סטריטר שפעל בפורטלנד, צאצא של אדמס סטריטר, שהיה כומר אוניברסליסטי ראשון באוקספורד ובמילפורד, מסצ'וסטס בשנת 1785

גישות המבשרות את האוניברסליזם ניתן למצוא עוד אצל קלמנס מאלכסנדריה ואוריגנס. בקרב הבפטיסטים והפייטיסטים ניתן למצוא עמדות אוניברסליסטיות אצל הנס דנק, כריסטיאן גוטלוב פרגיצר ומיכאל האהן.
כתנועה דתית ייחודית הופיע האוניברסליזם לראשונה בצפון אמריקה בסוף המאה ה-18 ובמאה ה-19. היא התפתחה בסביבה פרוטסטנטית לרוב.
האוניברסליסטים המוקדמים היו מקרב הפייטיסטים, האחים המורבים, הבפטיסטים, המתודיטסים, הקווייקרים הליברליים ואחרים.
מייסד הזרם נחשב לעיתים קרובות ג'יימס רלי (Relly) (1778-1722) פסטור מתודיסטי לשעבר יליד ויילס. הוא התנתק מהכנסייה המתודיסטית בשנת 1756 בגלל אמונתו האוניברסליסטית. הוא פעל בוויילס ואחר כך באנגליה. אחד מחסידיו היה ג'ון מארי, הנחשב יחד עם הוזיאה באלו (הושע באלו) וג'ורג' דה בנוויל לנציג מייסד של האוניברסליזם הצפון-אמריקני. מארי הגיע לבוסטון בשנת 1770 והקים בה את הקהילה האוניברסליסטית הראשונה בגלוסטר (מסאצ'וסטס בשנים 1774–1779
המרכז האזורי הראשון של הנוצרים האוניברסליסטים הוקם במדינות האזור המיד-אטלנטיק ובניו אינגלנד.
ב-1781 ייסד אלחנן וינצ'סטר בפילדלפיה קהילה של בפטיסטים אוניברסליסטים. עם חבריה נמנה גם הרופא בנג'מין ראש, אחד מחותמי הכרזת העצמאות של ארצות הברית. בסביבות 1790 הפך הוזיאה באלו לדמות המובילה של האוניברסליזם הנוצרי בארצות הברית למשך עשרות שנים.
בשנת 1863 הייתה האוניברסליסטית אולימפיה בראון האישה הראשונה שנבחרה כדרשנית בכנסייה.
בשנת 1856 הקים המחנה האוניברסליסטי את אוניברסיטת סנט לורנס
בשנת 1866 נוסדה הכנסייה האוניברסליסטית של אמריקה (Universalist Church of America), שנקראה תחילה האספה הכללית האוניברסיליסטית (Universalist General Convention). בהמשך הכנסייה האוניברסליסטית התקרבה יותר לאוניטריאניסטים האמריקאים שהחזיקו גם הם בעמדות ליברליות. בסופו של דבר, ב-1961 התמזגה הכנסייה האוניברסליסטית עם האיגוד האוניטריאני האמריקאי בכנסייה אחת הנקראת "האיגוד האוניטריאני האוניברסליסטי".
כנסייה זו התחילה במהלך הזמנן להיפתח גם להשקפות לא נוצריות.
גישה אוניברסליסטית נוצרית מוחזקת כיום על ידי כנסייה הנקראת "האיגוד האוניברסליסטי הנוצרי" שהוקם ב-2007.
קבוצה אחרת, הכנסייה הממוריאלית הלאומית האוניברסליסטית היא חברה גם ל"איגוד האוניטריאני אוניברסליסטי" וגם ל"איגוד האוניברסליסטי הנוצרי".

==קישורים חיצוניים==
*[https://www.uua.org/ אתר האיגוד האוניטריאני האוניברסליסטי]
*[https://www.uua.org/beliefs/who-we-are/history/faith תולדות האמונה האוניברסליסטית באתר האיגוד האוניטריאני האוניברסליסטי]
*[https://christianuniversalist.org/resources/articles/history-of-universalism/ תולדות האוניברסליזם באתר האיגוד האוניברסליסטי הנוצרי באמריקה]

קטגוריה:נצרות פרוטסטנטית
קטגוריה:ארצות הברית: דת
קטגוריה:תאולוגיה נוצרית
ידידיה שמואל טאריקה

רבי ידידיה שמואל טאריקה (ה'תע"ג 1713 - ה'תקכ"ט 1769, לערך) היה רבה של העיר רודוס (אז חלק של האימפריה העות'מאנית). הוא נולד לחנה ולחכם יהודה. ב-1740, לאחר פטירת רבו, משה ישראל, התמנה לאב בית הדין בעיר רודוס ובהמשך התמנה לרב העיר.

== רבותיו ותלמידיו ==
למד מרבה של רודוס רבי משה ישראל מחבר הספר הנודע שו"ת משאת משה, ומחתנו של רבו, מהר"מ קריספין. וכן אצל רבי אליהו גאליפפה.

== חיבוריו ==
* בן ידיד - על הרמב"ם.
* חלקו של ידיד - על הטור.
* אמר ידיד - על סדר זרעים ומועד. הודפס בשאלוניקי בשנת תקס״ו.
* קידש ידיד - דרשות למועדים והספדים.

== קישורים חיצוניים ==
* [http://beta.hebrewbooks.org/#title=&auth=%u05D9%u05D3%u05D9%u05D3%u05D9%u05D4%20%u05E9%u05DE%u05D5%u05D0%u05DC%20%u05D8%u05E8%u05D9%u05E7%u05D4&ocr=&gsc.tab=0 ספרי רבי שמואל ידידיה טאריקה], באתר היברו בוקס
* [http://www.hyomi.org.il/page.asp?id=810 ידידיה שמואל טאריקה], באתר "החכם היומי"
* 
* 

==הערות שוליים==

 
2018 11
קטגוריה:רודוס: רבנים
קטגוריה:פרשני הרמב"ם
קטגוריה:פרשני הטור
קטגוריה:ילידי 1713
קטגוריה:נפטרים ב-1769
ठ

הגיית האות ठ
ठ - טְ'הַה היא האות ה-23 והעיצור ה-12 באלפבית הדוונאגרי (אחרי ट). אות זו היא עיצור כפוף וכמעט זהה לאות הקודמת ट, אך בשונה ממנה, היא עיצור מנושף, כלומר היא מלווה בצליל נשיפה – h ונהגית כעיצור מכתשי, סותם, אטום כפוף מנושף, כלומר ʈha (עם דגש על ה-h).
האות הבאה היא ड.

קטגוריה:אלפבית דוונאגרי
יחסי נפאל–רוסיה

יחסי נפאל-רוסיה הם היחסים הבילטרליים בין הרפובליקה הפדרלית של רוסיה לבין הרפובליקה הפדרלית הדמוקרטית של נפאל.

==היסטוריה==
===ברית המועצות ונפאל===
נפאל וברית המועצות כוננו יחסים דיפלומטיים בקיץ 1956. באפריל 1959 חתמו שתי המדינות על שורה של הסכמים הכוללים מענקים כלכליים וטכניים כגון סיוע בבניית בתי חולים, תחנות כוח הידרואלקטריות, קווי חשמל, מפעל לייצור סוכר, מפעל טבק וסיוע בביצוע עבודות לבניית כבישים מהירים. בשנת 1964, חתמו ברית המועצות ונפאל על הסכם
סיוע להקמת מפעל לייצור מכונות חקלאיות.

===רוסיה ונפאל===
לאחר התפרקות ברית המועצות, המשיכה רוסיה לנטור יחסים עם נפאל כפי שהיו. מאז, נערכו מספר פגישות בילטריות בין שני הצדדים. מאז 1992 מספר גבוה למדי של סטודנטים מגיעים לרוסיה בשביל השכלה גבוהה.
באוקטובר 2005, בפגישה שנערכה בין 2 שרי החוץ של 2 המדינות, שוחח על שיתופי פעולה במספר נושאים פוליטיים, כלכליים, צבאיים, חינוכיים ותרבותיים. לשתי המדינות יש נציגות בדרג שגרירי בערי הבירה. לרוסיה, שגרירות בקטמנדו, ולנפאל, שגרירות במוסקבה.

==סחר וכלכלה==
בשנת 2012 היקף המסחר בין שתי המדינות נאמד ב-5,180,000 דולר (1.27 בייבוא ו-3.9 בייצוא). מוצרי הייבוא העיקריים מנפאל הם עורות, צמר גפן, בגדי צמר, נעליים ומלאכות יד. רוסיה, לעומת זאת, מייבאת לנפאל מוצרי אל מתכת, חלקי חילוף למטוסים אזרחיים קלים ולמסוקים, מכונות, מוצרי עץ ומוצרי נייר.

==חוב==
ב-13 באפריל 1978, בעקבות הסכם שהוסכם בין שתי המדינות, העניקה ברית המועצות לנפאל הלוואה בסך 1.07 מיליון רובל סובייטי. חוב זה לא נפרע במשך תקופה ארוכה, שכן, לפי הגרסה הרוסית, נפאל דרשה את מחיקתו של החוב. בשנת 2015 הגיעו רוסיה ונפאל להסדר חוב שהוביל להנחה של 35% מסכום החוב והוסכם שקטמנדו תפרע את חובה בסך 1.2 מיליון דולר.

==הערות שוליים==
ראסל אלוונגר

ראסל אלוונגר (באנגלית: Russell C. Ellwanger; נולד ב-1955 בערך) הוא מנכ"ל טאואר סמיקונדקטור החל משנת 2005.

==ביוגרפיה==
נולד בקליפורניה שבארצות הברית. בנעוריו עסק בהיאבקות. בגיל 19 הצטרף לכנסייה המורמונית. נסע בשליחות הכנסייה לגרמניה לשנתיים, ושם פגש את אשתו לעתיד, מרגרט. חזר לארצות הברית ולמד באוניברסיטת בריגהאם יאנג.

בשנים 1980–1992 עבד בחברת המוליכים למחצה ההולנדית "פיליפס סמיקונדקטורס", תחילה בשלוחה ביוטה ואחר כך במרכז בהולנד. בשנים 1992–1996 עבד בחברת "נובלוס סיסטמס" . בשנת 1996 עבר לחברת אפלייד מטיריאלס שבה מילא תפקידי ניהול בכירים.

במאי 2005 מונה למנכ"ל חברת השבבים "טאואר סמיקונדקטור" שבמגדל העמק, שהייתה נתונה בקשיים כספיים. בהובלתו החברה התאוששה ובשנת 2010 החלה ליהנות מתזרים מזומנים חיובי, תוך שהכנסותיה עברו לראשונה את רף חצי מיליארד הדולר. בשנת 2016 הודיעה החברה על פריעת כל חובותיה לבנקים בישראל לאחר שגייסה 100 מיליון דולר באיגרות חוב ארוכות טווח לצורך זה. בשנת 2008 מוזגו החברות "טאואר" ו"ג'אז" האמריקאית, לכדי חברה אחת הנקראת "טאואר-ג'אז".

ביוני 2012 הוענק לראסל אלוונגר [https://www.ruppin.ac.il/%D7%94%D7%9B%D7%9C-%D7%A2%D7%9C-%D7%A8%D7%95%D7%A4%D7%99%D7%9F/Pages/%D7%9E%D7%A7%D7%91%D7%9C%D7%99%20%D7%90%D7%95%D7%AA%D7%95%D7%AA%20%D7%9B%D7%91%D7%95%D7%93/%D7%A8%D7%90%D7%A1%D7%9C-%D7%90%D7%9C%D7%95%D7%95%D7%90%D7%A0%D7%92%D7%A8.aspx תואר עמית כבוד] מטעם המרכז האקדמי רופין.

ב-15 בפברואר 2022 הודיעה אינטל כי תרכוש את טאואר תמורת 5.4 מיליארד דולר.
ב-16 באוגוסט הודיעה חברת אינטל על ביטול העסקה

== חיים אישיים ==
נשוי למרגרט ולהם ארבעה ילדים. מתגורר בקיסריה

==קישורים חיצוניים==
* 
* 
* 
<div class="mw-content-ltr">
* [https://www.bloomberg.com/research/stocks/people/person.asp?personId=22273881&privcapId=331231 Russell C. Ellwanger], Bloomberg
</div>

==הערות שוליים==

קטגוריה:מורמונים
קטגוריה:סגל טאואר סמיקונדקטור
קטגוריה:מנכ"לים ישראלים
קטגוריה:מנכ"לים אמריקאים
קטגוריה:קיסריה: אישים
קטגוריה:ישראלים שנולדו ב-1955
קטגוריה:אמריקאים שנולדו ב-1955
יחסי הוותיקן–נפאל

יחסי הוותיקן–נפאל הם היחסים הדיפלומטיים הרשמיים שבין הכס הקדוש הפועל מקריית הוותיקן כישות טריטוריאלית עצמאית לבין הרפובליקה הפדרלית הדמוקרטית של נפאל. נפאל והוותיקן כוננו יחסים דיפלומטיים בשנת 1985. לכס הקדוש נציגות בנפאל.
שגרירות נפאל בברלין מוסמכת לפעול בעניינים דיפלומטיים הקשורים לכס הקדוש. נכון למאי 2017, שגריר נפאל למדינת הוותיקן הוא ראמש פראסד קהנאל.
נכון לנובמבר 2013, הנונציו (שגריר הוותיקן) המכהן בנפאל הוא הארכיבישוף סלבטור פנאקיו אשר משמש גם כן נונציו של מדינת הודו ואף גר שם.

==קישורים חיצוניים==

== הערות שוליים ==
חורחה פרננדס מדינאבייטיה

חורחה פרננדס מדינאבייטיה (בספרדית: Jorge Fernández Madinabeitia; נולד ב-8 באוגוסט 1972) הוא שחקן, דוגמן, מנחה טלוויזיה ושחקן כדורסל-עבר ספרדי.

==ביוגרפיה==
מדינאבייטיה נולד באליקנטה וגדל בעיירה בחבל הבסקים, הוא סיים תואר בלימודי ספורט וחינוך גופני באוניברסיטת חבל הבסקים ושימש כמורה לספורט בבית ספר.

בגיל עשרים ושש הוא הצטרף לאקדמיה לדוגמנות בסן סבסטיאן, בנוסף מ-1998 הוא החל לשחק כדורסל בסאסקי בסקוניה שבליגת העל הספרדית בכדורסל.

הוא נבחר למיסטר ספרד 1999, תואר שהחזיק במשך שנתיים, מכיוון שב-2000 לא התקיימה התחרות. בשנת 2001 שימש כמנחה התחרות.

הוא שיחק בשני פרקים של "7 vidas", קומדיית מצבים אודות מספר חברים הגרים במדריד ומבוססת במקור על התוכנית חברים.

משנת 2002 ועד 2004 לקח חלק בהנחיית תוכנית האח הגדול הספרדית וב-2004 הנחה גם את העונה הראשונה של האח הגדול VIP.

בשנת 2005 הנחה את תוכנית השירה לילדים "Eurojunior" בה הזוכה נשלח לייצג את ספרד באירוויזיון הילדים.

מ-2006 הוא מנחה את הגרסה הספרדית של גלגל המזל.

מ-2007 ועד 2010 הנחה את הגרסה הספרדית של "אקסטרים מייקאובר" העוסקת בבתים שצריכים שינוי.

בשנת 2008 זכה ב-Premios Ondas, פרס הניתן בספרד לקולנוע וטלוויזיה בקטגוריית "מנחה הטלוויזיה הטוב ביותר".

בשנת 2019 החל להנחות את הגרסה הספרדית של השעשועון "5 טבעות זהב" ששודרה בערוץ אנטנה 3, ובוטלה לאחר מספר פרקים.

==קישורים חיצוניים==

* 

==הערות שוליים==

קטגוריה:מנחי טלוויזיה ספרדים
קטגוריה:שחקני קולנוע וטלוויזיה ספרדים
קטגוריה:דוגמנים ספרדים
קטגוריה:משתתפים בתחרויות יופי
קטגוריה:מורים לחינוך גופני
קטגוריה:כדורסלנים ספרדים
קטגוריה:ספרדים שנולדו ב-1972
ווקסהול קרלטון

ווקסהול קרלטון (באנגלית: Vauxhall Carlton) היא מכונית סלון מתוצרת יצרנית הרכב הבריטית ווקסהול מוטורס חברת בת של ג'נרל מוטורס שיוצרה בין השנים 1978–1994 בבריטניה.

במקביל לייצור ה"ווקסהול קרלטון", ייצרה אופל, חברת הבת הגרמנית של ג'נרל מוטורס את האופל רקורד E (1977-1986) שהיה דגם דומה, ובין השנים 1988- 2003 את האופל אומגה .

==תצורות "ווקסהול קרלטון"==

* 4 דלתות - סלון
* 5 דלתות - סטיישן

==סדרות "ווקסהול קרלטון"==
* סדרה ראשונה (Mark I) - יוצרה בין השנים 1978–1986.
* סדרה שנייה (Mark II) - יוצרה בין השנים 1986–1994.

==תמונות==
<gallery mode="packed" heights="100">
קובץ:Vauxhall Carlton JRHospital cropped.jpg | "ווקסהול קרלטון", סדרה ראשונה
קובץ:Vauxhall Carlton Caravan in Cambridge.jpg | "ווקסהול קרלטון", סדרה ראשונה - סטיישן
קובץ:1986 Vauxhall Carlton S 2000 GL (13336645113).jpg | "ווקסהול קרלטון", סדרה ראשונה, שנת 1986 - סטיישן
קובץ:Vauxhall Carlton photo 1979.jpg | "ווקסהול קרלטון", סדרה ראשונה, שנת 1979
</gallery>
<gallery mode="packed" heights="100">
קובץ:1993 Vauxhall Carlton GL 2.0 i (9776884426).jpg | "ווקסהול קרלטון", סדרה שניה, שנת 1993
קובץ:1992 Vauxhall Carlton 1.8 GL Estate (13307745803).jpg | "ווקסהול קרלטון", סדרה שניה, שנת 1992 - סטיישן
קובץ:1992 Vauxhall Carlton 1.8 GL Estate (13307603595).jpg | "ווקסהול קרלטון", סדרה שניה, שנת 1992 - סטיישן
קובץ:1993 Vauxhall Carlton 2.6i Diplomat (14365972302).jpg | "ווקסהול קרלטון", סדרה שניה, שנת 1993
קובץ:
</gallery>

==ראו גם==
* ווקסהול בלמונט
* ווקסהול ויקטור
* ווקסהול קרסטה
* ווקסהול מוטורס
* ווקסהול שבט
* בדפורד בייגל

== קישורים חיצוניים ==

* 
* 

==הערות שוליים==

קטגוריה:דגמי מכוניות שהושקו ב-1978
קטגוריה:מכוניות סלון
קטגוריה:מכוניות סטיישן
קרלטון
קטגוריה:מכוניות בריטיות
ווקסהול VXR8

ווקסהול VXR8 (באנגלית: Vauxhall VXR8) היא מכונית סלון בתצורת "מכונית שרירים" מהודרת, מתוצרת יצרנית הרכב הבריטית ווקסהול מוטורס חברת בת של ג'נרל מוטורס שיוצרה בין השנים 2007–2013 בבריטניה.
==דגמים==
* "Vauxhall VXR8 Bathurst" (יוצר בין השנים 2007-2009).
* "Vauxhall VXR8 GTS" (יוצר בין השנים 2010-2013).

==מפרט טכני==
* 4 דלתות.
* מנוע בנזין - 6.0 ליטר.
* תאוצה בין 0-97 קמ"ש היא 4.9 שניות.
* "ווקסהול VXR8" מבוססת על דגם יצרנית הרכב האוסטרלית "Holden Special Vehicles" , חברת בת של ג'נרל מוטורס: "HSV Clubsport" (יוצר בין השנים 2007-2009). דגם ה-"HSV GTS" (יוצר בין השנים 2010-2017), דומה בתכונות לדגם ה-"ווקסהול VXR8".

== תמונות ==
<gallery mode="packed" heights="140">
קובץ:Vauxhall VXR8.jpg | "ווקסהול VXR8"
קובץ:Vauxhall VXR8 - Flickr - exfordy.jpg | "ווקסהול VXR8"
קובץ:2008 Vauxhall VRX8 (9020942448).jpg | "ווקסהול VXR8", שנת 2008
קובץ:Vauxhall VXR8 02.jpg | "ווקסהול VXR8"
קובץ:Vauxhall VXR8 01.jpg | "ווקסהול VXR8"
קובץ:VauxhallVXR8BathurstS.jpg | "ווקסהול VXR8"
קובץ:Vauxhall VXR8 03.jpg | "ווקסהול VXR8"
</gallery>

==ראו גם==
* ווקסהול מוטורס
==לקריאה נוספת==
* [https://www.elitecar.co.uk/used-cars/vauxhall-vxr8-6-0-i-v8-4dr-bordon-201704154451283 "ווקסהול VXR8" - תמונות] (elitecar.co.uk/used-cars/vauxhall-vxr8-6-0-i-v8)

== קישורים חיצוניים ==

* 

==הערות שוליים==

קטגוריה:דגמי מכוניות שהושקו ב-2007
קטגוריה:מכוניות שרירים
קטגוריה:מכוניות סלון
VXR8
קטגוריה:מכוניות בריטיות
אלכסיי קורוליוב

אלכסיי ולדימירוביץ' קורוליוב (ברוסית: Алексей Владимирович Королёв; נולד ב-9 ביולי 1975) הוא שחקן קולנוע וטלוויזיה רוסי.

==ביוגרפיה==
קורוליוב נולד במוסקבה. הוא בוגר המכון לקולנוע על שם גרסימוב.

ב-1998 השתתף כמר רוסיה בתחרות היופי הבינלאומית מר עולם.

ב-2006 שיחק בסרט "כלב זאב" וב-2007 שיחק בסדרת הטלוויזיה המבוססת על הסרט. 

ב-2007 גם שיחק בדרמת הספורט "אגרוף הצללים 2: נקמה" מסדרת סרטי אגרוף הצללים של הבמאי אנטון מגרדיצ'ב. הופיע גם במותחן "סעיף 78" ובסרט "משרט השליטים", העוסק במלחמת הצפון.

ב-2010 הופיע בסרט המתח הרומנטי "פונוגרמה של תשוקה" של הבמאי ניקולאי לבדב.

==קישורים חיצוניים==

* [https://www.kino-teatr.ru/kino/acter/m/ros/2147/works/ אלכסיי קורולב] באתר "קינו"

קטגוריה:שחקני קולנוע וטלוויזיה רוסים
קטגוריה:דוגמנים רוסים
קטגוריה:משתתפים בתחרות מר עולם
קטגוריה:רוסים שנולדו ב-1975
High Hopes (שיר של פאניק! אט דה דיסקו)

High Hopes (בעברית: תקוות גדולות) הוא שיר של הלהקה האמריקאית "פאניק! אט דה דיסקו". השיר פורסם ב-23 במאי 2018, והווידאו קליפ ב-27 באוגוסט באותה שנה.

הסינגל הפך לשיר המצליח ביותר של הלהקה מאז שנת 2006 עם השיר "I Write Sins Not Tragedies", הוא הגיע למקום ה-4 במצעד בילבורד הוט 100, נתון שיא ללהקה, וזכה להצלחה בכל רחבי העולם.

בדצמבר 2018, לאחר 12 שנים מהשיר הקודם שנכנס לפלייליסט התחנה, נכנס השיר לפלייליסט של גלגלצ ובכך היה לשיר השני של הלהקה בתחנה.

== וידאו קליפ ==
האודיו עלה לאתר של הלהקה וגם לערוץ היוטיוב שלהם ב-23 במאי 2018. הווידאו קליפ עלה לאתר של Fueled by Ramen ב-27 באוגוסט.

== שימושים במדיה ==
הסינגל נכלל בפסקול המשחק NHL 19 של חברת המשחקים EA Sports.

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
! אוסטרליה (ARIA)
| פלטינה ×5
| 350,000
|-
! אוסטריה (IFPI Austria)
| פלטינה
| 30,000
|-
! בלגיה (BEA)
| פלטינה
| 40,000
|-
! קנדה (Music Canada)
| פלטינה ×4
| 320,000
|-
! דנמרק (IFPI Denmark)
| פלטינה
| 90,000
|-
! צרפת (SNEP)
| פלטינה
| 200,000
|-
! גרמניה (BVMI)
| זהב ×3
| 600,000
|-
! איטליה (FIMI)
| פלטינה ×2
| 100,000
|-
! הולנד (NVPI)
| פלטינה
| 80,000
|-
! ניו זילנד (RMNZ)
| פלטינה
| 30,000
|-
! נורווגיה (IFPI Norway)
| זהב
| 5,000
|-
! פולין (ZPAV)
| פלטינה ×4
| 80,000
|-
! פורטוגל (AFP)
| זהב
| 5,000
|-
! ספרד (PROMUSICAE)
| זהב
| 20,000
|-
! שווייץ (IFPI Switzerland)
| פלטינה
| 20,000
|-
! הממלכה המאוחדת (BPI)
| פלטינה ×2
| 1,200,000
|-
! ארצות הברית (RIAA)
| פלטינה ×4
| 4,000,000
|}

== קישורים חיצוניים ==

קטגוריה:שירי פאניק! אט דה דיסקו
קטגוריה:שירים באנגלית
קטגוריה:שירים שנכתבו על ידי אילסי ג'ובר
קטגוריה:שירים שנכתבו על ידי יונאס יברג
קטגוריה:שירים על תקווה
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון במצעד שירי הרוק & האלטרנטיביים
קטגוריה:זוכי פרס המוזיקה של בילבורד: שירים
קטגוריה:שירי יהלום בפולין